Promagistraat

Promagistraat (ladina keeles pro magistratus) oli Vana-Roomas endine magistraat, tavaliselt konsul või preetor, harvem kvestor, kelle impeeriumit (ametivõimu/õigust juhtida vägesid) pikendati nende üheaastase ametiaja lõppedes. Promagistraate nimetati vastavalt prokonsuliteks, propreetoriteks või prokvestoriteks.

Vastav protseduur käsklusvõimu pikendamiseks, tuntud kui prorogatio imperii, loodi Rooma vabariigi ajastul seoses tollal käimasolnud pikkade sõdadega, et vältida üheaastase ametiajaga väejuhtide (põhiliselt konsulite) väljavahetamisest tulenevaid potentsiaalseid juhtimisprobleeme armeele. Promagistraadid võisid vajadusel tegutseda ka Rooma riigi provintside kuberneridena.

Esimene prorogatio-protseduuri rakendamine toimus aastal 326 eKr  Prorogatio oli algselt mõeldud üheaastase pikendusena, kuid Rooma riigi laienemise tõttu vabariigi hilisemal perioodil (146 eKr paiku) oli komme Rooma riigiaparaadis tavaline ja pikendusi määrati kauemaks.

Märkused 
  St ei pikendatud nende ametiaega konsuli või preetorina, vaid käsklusvõim iseenesest anti täiendavaks ajaks isikule endale.

Viited

Kirjandus 
 Berger, Adolf (1953). Encyclopedic Dictionary of Roman Law, Volume 43. Ameerika Filosoofiaselts. ISBN 9780871694324.
 Paterculus, Marcus Velleius [tõlkinud Yardley, J.C. & Barrett, Anthony A]. (2011). The Roman History: From Romulus and the Foundation of Rome to the Reign of the Emperor Tiberius. Hackett Publishing. ISBN 9781603846653.
 Vishnia, Rachel Feig (2012). State, Society and Popular Leaders in Mid-Republican Rome 241-167 B.C.. Routledge. ISBN 9781135093716.

Vana-Rooma